**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL PROJEKTO „FACHVERKINĖS ARCHITEKTŪROS KOMPLEKSO (BAŽNYČIŲ G. 4, AUKŠTOJI G. 3) SUTVARKYMAS SIEKIANT IŠPLĖSTI JAME TEIKIAMŲ KULTŪROS PASLAUGŲ PASIŪLĄ“ ĮGYVENDINIMO**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290, Nr. 137-5379; 2009, Nr. 77-3165; 2010, Nr. 25-1177, Nr. 51-2480, Nr. 86‑4525; 2011, Nr. 52-2504; 2012, Nr. 136-6958) 16 straipsnio 2 dalies 41 punktu ir atsižvelgdama į Gairių pareiškėjams bendrai Lietuvos Respublikos ir 2009–2014 m. Europos ekonominės erdvės finansinio mechanizmo paramai gauti pagal programą „Kultūros ir gamtos paveldo išsaugojimas ir atgaivinimas“, patvirtintų Lietuvos Respublikos kultūros ministro 2013 m. rugsėjo 25 d. įsakymu Nr. ĮV-664, 16.1 punktą, Klaipėdos miesto savivaldybės taryba nusprendžia:

1. **Pritarti Klaipėdos miesto savivaldybės administracijos projekto** „**Fachverkinės architektūros komplekso** (Bažnyčių g. 4, Aukštoji g. 3) sutvarkymas siekiant išplėsti jame teikiamų kultūros paslaugų pasiūlą“ įgyvendinimui.
2. **Užtikrinti visų** netinkamų, tačiau šiam projektui būtinų išlaidų ir 10 % visos projekto vertės tinkamų finansuoti išlaidų, kurių nepadengia projektui skiriamas finansavimas, padengimą, numatant šias išlaidas Klaipėdos miesto savivaldybės 2014–2016 metų biudžete.
3. Įpareigoti Klaipėdos miesto savivaldybės administracijos direktorių pasirašyti visus dokumentus, susijusius su paraiškos teikimu ir dalyvavimu šiame projekte.
4. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

|  |  |
| --- | --- |
| Savivaldybės meras  | Vytautas Grubliauskas |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Karolina Kudrevičiūtė, tel. 39 61 73

2013-11-20